Lietuvos Respublikos finansų ministerija

– LR Vyriausybės institucija (finansų ministerija), atsakinga už fiskalinę politiką, garantuojanti efektyvų ir racionalų valstybės ir ES lėšų valdymą ir naudojimą, finansų sektoriaus plėtrą ir sklandų kitų finansų srities priemonių įgyvendinimą.

Vadovauja Premjero teikimu Prezidento skiriamas finansų ministras.

Tikslai 
Formuoti valstybės politiką ir organizuoti, koordinuoti bei kontroliuoti jos įgyvendinimą tokiose srityse:
 Viešųjų finansų valdymo;
 Vinansų rinkų ir finansinių paslaugų;
 Viešojo ir privataus sektorių atskaitomybės ir finansinių ataskaitų audito;
 Oficialiosios statistikos;
 Valstybės turto valdymo;
 ES struktūrinių fondų, Sanglaudos fondo, Europos ekonominės erdvės ir Norvegijos finansinių mechanizmų investicijų;
 Turto ir verslo vertinimo;
 Valstybės dokumentų technologinės apsaugos;
 Tauriųjų metalų, brangakmenių ir jų gaminių valstybinės priežiūros;
 Fizinių ir juridinių asmenų nemokumo;
 Mokesčių ir jų administravimo;
 Vidaus kontrolės ir vidaus audito.

Istorija 
1918 m. lapkritį Lietuvos Valstybės Taryba įsteigė Finansų, prekybos ir pramonės ministeriją. Vėliau Ministrų Kabineto posėdyje nutarta Finansų, prekybos ir pramonės ministeriją išskirti į Finansų bei Prekybos ir pramonės ministerijas. Vadovaujantis 1919 m. lapkričio 17 d. priimtu įstatymu, Finansų bei Prekybos ir pramonės ministerijos vėl sujungtos į vieną. 1921–1924 m. Finansų, prekybos ir pramonės ministerijos struktūroje vyko reikšmingi pokyčiai, susiję su lito įvedimu ir mokesčių sistemos tobulinimu. 1924 m. sausio 1 d. Finansų, prekybos ir pramonės ministerija pavadinta Finansų ministerija. Rengė valstybės biudžeto, mokesčių įstatymų projektus, prižiūrėjo biudžeto vykdymą, lėšų skyrimą, kontroliavo tinkamą išteklių kaupimą, tvarkė ir prižiūrėjo valstybės skolas, vidaus ir užsienio paskolas, garantijas, nustatė valstybinio kredito sąlygas, tvarkė valstybės biudžeto ir kitų Vyriausybės disponuojamų pinigų išteklių apskaitą.

Sovietams okupavus Lietuvą 1940 m. rugpjūčio 26 d. Finansų ministerija pertvarkyta į Lietuvos SSR finansų liaudies komisariatą, kurio veiklą 1941 m. nutraukė vokiečių okupacija. 1944 m. Sovietų Sąjungai vėl okupavus Lietuvą, buvo atnaujinta Finansų liaudies komisariato veikla, po kelerių metų jis pavadintas Lietuvos SSR finansų ministerija, o Lietuvos finansai tapo sudėtine Sovietų Sąjungos finansų sistemos dalimi.

Atkūrus Lietuvos nepriklausomybę 1990 m. kovo 17 d. sudaryta pirmoji atkurtos Lietuvos Respublikos Vyriausybė, į kurios sudėtį įėjo ir Finansų ministerija.

Dabartinė vadovybė 
Nuo 2020 m. gruodžio 11 d., finansų ministerijai vadovauja Gintarė Skaistė.

Viceministrai – Darius Sadeckas, Rūta Bilkštytė, Vaida Česnulevičiūtė, Mindaugas Liutvinskas, kancleris - Remigijus Skilandis.

Ministrai

Išnašos 

Lietuvos Respublikos finansų ministerija
Lietuvos finansų institucijos
Finansų ministerijos